Besplatan nastavak isporuke toplotne energije za Grad Zenicu nakon 15. aprila

Kompanija ArcelorMittal Zenica obavijestila je građane u vezi sa isporukom toplotne energije za grijanje Grada Zenica. Isporuka grijanja se odnosi na period poslije 15. aprila 2020. godine.

“Osim niza pojačanih zaštitnih mjera koje se svakodnevno implementiraju u našoj Kompaniji, ostajemo posvećeni pružanju usluga grijanja sve dok se ne poboljša vrijeme vani.

Također, razumijemo da se najveći dio virusa širi zbog kapljica koje se šire od osobe dok govori ili kiše, a ako je temperatura viša onda se te kapljice brže isušuju.

Imajući to u vidu, besplatno nastavljamo sa isporukom toplotne energije za Grad nakon 15. aprila, sve dok to bude potrebno”, navodi se u saopštenju.